ಗಾರ್ಭಾ ನಲಿಕೆ

ಗಾರ್ಭಾ ನಲಿಕೆ ಭಾರತದ ಒಂಜಿ ಜಾನಪದ ನಲಿಕೆ. ಉಂದು ಗುಜರಾತ್ ಡ್ದ್ ಬತ್ತಿನ ಒಂಜಿ ರೀತಿದ  ಸಾಮಾಜಿಕ ನಲಿಕೆ.ಉತ್ಸವ ಬೇತೆ ಕಾರ್ಯಕ್ರಮೊಲೆಡ್ ಭಾರತೀಯ ಪ್ರವಾಸಿಲೆಡ್ ನಡಪುಂಡು.
 ಶಬ್ಧ ರಚನೆ 
ಗರ್ಬ ಪನ್ಪಿನ ಶಬ್ದ ಸಂಸ್ಕೃತ ಶಬ್ದೊಡ್ದ್ ಬತ್ತ್ಂಡ್ (ಸಂಸ್ಕೃತ: गर्ब, ರೊಮಾನೈಸ್ಡ್: ಗರ್ಭ) "ಗರ್ಭ" ಪನ್ಪಿನ ಅರ್ಥೊಡು ಬೊಕ್ಕ ಅಂಚನೆ ಗರ್ಭಧಾರಣೆ ಅತ್ತ್ಂಡ ಗರ್ಭಧಾರಣೆ — ಜೀವನೊನು ಸೂಚಿಸವುಂಡು. ಗುಜರಾತ್ ಡ್ ಜನಪದ ನಲಿಕೆಲೆನ್ ಸುರುತ ಋತುಚಕ್ರೊನು ಗುರುತು ಮಲ್ಪೆರೆ ಅತ್ತಂಡ ಮದಿಮೆನ್ ಗುರುತು ಮಲ್ಪೆರೆ ಮಲ್ಪುವೆರ್.https://www.britannica.com/art/garba
ಗಾರ್ಭಾ ಆಚರಣೆ
ಅಂಬಾ ಮಾತಾ ಅತ್ತ್ಂಡ ದುರ್ಗಾನ ಅವತಾರ ಆಯಿನ ಆದಿಮ ಅಮ್ಮೆರೆನ ಆಚರಣೆಗಾದ್ ನಡಪುನ ವಾರ್ಷಿಕ ಹಿಂದೂ ಪರ್ಬೊದ ನವರಾತ್ರಿ (ಅತ್ತ್ಂಡ "ಒಂಜಿ ರಾತ್ರೆ") ದ ಭಾಗವಾದ್ ಪೊಣ್ಣುಲು ಗಾರ್ಭಾನ್ ಸಾಂಪ್ರದಾಯಿಕವಾದ್ ನಲಿಪುವೆರ್. ಜಾತ್ರೆ ಬೊಕ್ಕ ಪರ್ಬೊಲೆಡ್ ನವರಾತ್ರಿ ಆಚರಣೆದ ಭಾಗವಾದ್ ಗಾರ್ಭಾ ನಲಿಕೆಲು ಉಪ್ಪುಂಡು. ಸಾಮಾನ್ಯವಾದ್, ಪ್ರತಿ ನವರಾತ್ರಿ ರಾತ್ರೆದ ನಲಿಕೆದ ಕೊನೊಟು, ಸಮುದಾಯೊದಕುಲು ದಂಡಿಯಾ ರಾಸ್ ನ್ ಲಾ ಮಲ್ಪುವೆರ್. ಉಂದು ಒಂಜಿ ಸೋದರ ವೃತ್ತ-ನಲಿಕೆದ ರೂಪ, ಉಂದೆಟ್ ಆಟಗಾರೆರ್ ಒಂಜಿ ಕೈಟ್ ಒಂಜಿ ಕಡ್ಡಿನ್ ಪತೊಂದು ಒರಿ ಪಾಲುದಾರೆನೊಟ್ಟುಗು ಒಂಜಿ ಲಯೊನು ಟ್ಯಾಪ್ ಮಲ್ಪುವೆರ್. ಗಾರ್ಭಾ ಬೊಕ್ಕ ರಾಸ್ ಗ್ ಸೇರೊಡು ಪಂದ್ ಮಾತೆರೆಗ್ಲಾ ಆಹ್ವಾನ ಉಂಡು. ಬೊಕ್ಕ ಮಾತಾ ವಯಸ್ಸ್ ದ ಜನಕುಲು ಒಟ್ಟುಗು ನಲಿಪುವೆರ್. ಉಂದೆನ್ ಬದಿಟ್ ರಂದ್ರೊಲು ಇಪ್ಪುನ ಮಣ್ಣ್ ದ ಪಾತ್ರೆದ ಸುತ್ತ ಆಡೊಡು, ಉಲಯಿ ಒಂಜಿ ಜ್ವಾಲೆನ್ ತೋಜಾವುಂಡು (ಗರ್ಭೊಡು ಉಪ್ಪುನ ಜೀವ ಅತ್ತ್ಂಡ ಆತ್ಮದ ಸಂಕೇತ). ಅತ್ತ್ಂಡ, ವೃತ್ತೊದ ಮಧ್ಯೊಡು ಹಿಂದೂ ದೇವತೆ ಅಂಬಾನ ಚಿತ್ರ ಅತ್ತ್ಂಡ ಪ್ರತಿಮೆನ್ ದೀವೊಲಿ. ಮಸ್ತ್ ಸಂಖ್ಯೆಡ್ ಪಾಲ್ ಪಡೆಯಿನಕುಲು ಇತ್ತ್ಂಡ, ಅಕುಲು ಆರಾಧನೆದ ವಸ್ತುದ ಸುತ್ತ ಉಂಗುರೊಲೆನ್ ರೂಪಿಸರೆ ಕೇಂದ್ರೀಕೃತ ವೃತ್ತೊಲೆನ್ ಮಲ್ಪುವೆರ್.ನಲಿಕೆ, ಸಂಗೀತ ಬೊಕ್ಕ ಸಂಕೇತವಾದ ಆಧುನಿಕ ಗಾರ್ಭಾದ ಮಿತ್ತ್ ದಂಡಿಯಾ ರಾಸ್ ಪನ್ಪಿನ ನಲಿಕೆಲಾ ಮಸ್ತ್ ಪ್ರಭಾವೊಡು ಉಂಡು. ಉಂದು ಸಾಂಪ್ರದಾಯಿಕವಾದ್ ಪುರುಷೆರ್ ಮಲ್ಪುನ ನಲಿಕೆ. ಈ ರಡ್ಡ್ ನಲಿಕೆಲೆನ ಒಟ್ಟು ಸೇರ್‌ದ್ ಇನಿ ತೂಯಿನ ಎಚ್ಚಿನ ಶಕ್ತಿದ ನಲಿಕೆ ರೂಪೊಗು ಬತ್ತ್‌ಂಡ್. ನಲಿಕೆದ ಒಟ್ಟುಗು ಬರ್ಪಿನ ಸಾಂಪ್ರದಾಯಿಕ ಗರ್ಬ ಸಂಗೀತೊಡು ಧೋಲ್ ಬೊಕ್ಕ ಧೋಲಕ್ (ಭಾರತೀಯ ಡ್ರಮ್ಸ್), ಸಿಂಬಲ್ಸ್ ಬೊಕ್ಕ ಶೆಹನಾಯಿ (ಒಂಜಿ ಭಾರತೀಯ ಕೊಳಲು) ಉಪ್ಪುಂಡು.ಈ ನಲಿಕೆ ಗಡಿಯಾರದ ದಿಕ್ಕ್ ಗ್ ವಿರುದ್ಧವಾದ್ ವೃತ್ತ ನಲಿಕೆ ಆದುಂಡು, ಪರ್ಯಾಯವಾದ್ ಭಾಗವಹಿಸುನಕ್ಲು ವಿರುದ್ಧ ದಿಕ್ಕುಲೆಡ್ ಚಲಿಸವುನ ಕೇಂದ್ರೀಕೃತ ವೃತ್ತೊಲೆನ್ ರೂಪಿಸವೊಲಿ. ನಲಿಕೆ ಮುಂದುವರಿನಗ ವೇಗೊನು ಜಾಸ್ತಿ ಮಲ್ಪುಂಡು. ದುರ್ಗಾ ದೇವಿನ ಶಕ್ತಿನ್ ಪ್ರತಿನಿಧಿಸವುನ ಒಂಜಿ ಚಿತ್ರ ಅತ್ತಂದೆ ಸಾಂಕೇತಿಕ ನಿರೂಪಣೆನ್ (ಮಣ್ಣ್ ದ ಪಾತ್ರೆದ ಲೆಕ) ಸುತ್ತುವರಿದ್ ಉಪ್ಪುನವು ಅಯಿತ ಮುಖ್ಯ ಅಂಶ. ಗರ್ಬ ನಲಿಕೆಲು ನವರಾತ್ರಿ ("ಒಂಜಿ ರಾತ್ರೆ") ಪರ್ಬೊದ ಪೊರ್ತುಡು ದುರ್ಗಾನ ನವ ರೂಪೊಲೆನ್ ಗೌರವಿಸವುಂಡು ಬೊಕ್ಕ ಫಲವತ್ತತೆ ಬೊಕ್ಕ ಸ್ತ್ರೀತ್ವೊನು ಆಚರಣೆ ಮಲ್ಪುಂಡು.
ನಲಿಕೆದ ಸ್ಥಾನಮಾನ ಇತ್ತೆ
ಗರ್ಬಾ ಗುಜರಾತ್ ಡ್ದ್ ಪಿದಯಿ ಭಾರತೊದ ಮಾತಾ ಕಡೆಟ್ ಬೊಕ್ಕ ಜಗತ್ತ್ ದ ಭಾರತೀಯ ವಲಸೆದಕ್ಲೆನ ನಡುಟು ಪಗರಿದ್ಂಡ್. ಉದಾಹರಣೆಗೆ, ಯುನೈಟೆಡ್ ಕಿಂಗ್ ಡಮ್ ಡ್ ಗುಜರಾತಿ ಸಮುದಾಯೊಲೆಡ್ ಗರ್ಬಾ ಜನಪ್ರಿಯವಾದುಂಡು ಅಲ್ಪ ಈ ಸಮುದಾಯೊಲೆಡ್ ಕೆಲವು ಜನಕುಲು ಅಕ್ಲೆನ ಸ್ವಂತ ಗರ್ಬಾ ರಾತ್ರೆಲೆನ್ ನಡಪಾವೊಂದುಲ್ಲೆರ್. ಗಾರ್ಬಾ ಸ್ಪರ್ಧೆಲೆನ್ ಇತ್ತೆ ವಿಶ್ವವಿದ್ಯಾಲಯೊಲೆಡ್ ನಲಿಕೆದ ತಂಡೊಲು ಸಹಸ್ರಮಾನೊದ ಸುರುತ ದಿನೊಕುಲೆಡ್ದ್ ಏರ್ಪಾಡ್ ಮಲ್ತೊಂದುಲ್ಲೆರ್.
ಡಿಸೆಂಬರ್ ೨೦೨೩ಡ್, ಯುನೆಸ್ಕೊ ಜಗತ್ತ್ ದ ಅಮೂರ್ತ ಸಾಂಸ್ಕೃತಿಕ ಪರಂಪರೆದ ಪಟ್ಟಿಡ್ ಗರ್ಬಾನ್ ಗುರುತಿಸಯೆರ್.

 ಉಲ್ಲೇಕೊಲು 

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026